CELEX: E2015J0035
Language: da
Date: 2016-08-02 00:00:00
Title: Domstolens dom af 2. august 2016 i sag E-35/15 — EFTA-Tilsynsmyndigheden mod Kongeriget Norge (En EFTA-stats tilsidesættelse af sine forpligtelser — direktiv 2000/59/EF om modtagefaciliteter i havne til driftsaffald og lastrester fra skibe)

13.4.2017   
            
            
               DA
            
            
               Den Europæiske Unions Tidende
            
            
               C 120/24
            
         DOMSTOLENS DOM
   af 2. august 2016
   i sag E-35/15
   EFTA-Tilsynsmyndigheden mod Kongeriget Norge
   (En EFTA-stats tilsidesættelse af sine forpligtelser — direktiv 2000/59/EF om modtagefaciliteter i havne til driftsaffald og lastrester fra skibe)
   (2017/C 120/12)
   I sag E-35/15, EFTA-Tilsynsmyndigheden mod Kongeriget Norge, hvori der er nedlagt påstand om, at det fastslås, at Kongeriget Norge har tilsidesat sine forpligtelser i henhold til den retsakt, der er omhandlet i punkt 56i i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2000/59/EF af 27. november 2000 om modtagefaciliteter i havne til driftsaffald og lastrester fra skibe), idet det i) ikke har udarbejdet og gennemført en hensigtsmæssig plan for affaldsmodtagelse og -håndtering for alle havne i Norge, således som det er foreskrevet i artikel 5, stk. 1, i direktiv 2000/59/EF, ii) ikke har evalueret og godkendt planerne for affaldsmodtagelse og -håndtering, overvåget gennemførelsen af dem og sørget for, at de godkendes på ny mindst hvert tredje år, således som det er foreskrevet i artikel 5, stk. 3, i direktiv 2000/59/EF, og iii) ikke har sikret, at der i havne stilles modtagefaciliteter til rådighed, som er tilstrækkelige til at imødekomme behovene for de skibe, der normalt anløber havnene, uden at forårsage unødig forsinkelse af skibene, således som det er foreskrevet i artikel 4, stk. 1, i direktiv 2000/59/EF, har Domstolen, sammensat af præsidenten Carl Baudenbacher (refererende dommer) og dommerne Per Christiansen og Páll Hreinsson, afsagt dom den 2. august 2016.
   Domskonklusionen lyder således:
   
               1.
            
            
               Kongeriget Norge har tilsidesat sine forpligtelser i henhold til den retsakt, der er omhandlet i punkt 56i i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2000/59/EF af 27. november 2000 om modtagefaciliteter i havne til driftsaffald og lastrester fra skibe), idet det ikke inden for den fastsatte frist har
               
                           a)
                        
                        
                           udarbejdet og gennemført en hensigtsmæssig plan for affaldsmodtagelse og -håndtering for alle havne i Norge, således som det er foreskrevet i artikel 5, stk. 1, i direktiv 2000/59/EF
                        
                     
                           b)
                        
                        
                           evalueret og godkendt planerne for affaldsmodtagelse og -håndtering for alle havne i Norge, overvåget gennemførelsen af dem og sørget for, at de godkendes på ny mindst hvert tredje år, således som det er foreskrevet i artikel 5, stk. 3, i direktiv 2000/59/EF og
                        
                     
                           c)
                        
                        
                           sikret, at der i havne stilles modtagefaciliteter til rådighed, som er tilstrækkelige til at imødekomme behovene for de skibe, der normalt anløber havnene, uden at forårsage unødig forsinkelse af skibene, således som det er foreskrevet i artikel 4, stk. 1, i direktiv 2000/59/EF.
                        
                     
         
               2.
            
            
               Kongeriget Norge betaler sagens omkostninger.